
Nr. 22672 din 07.12.2023
REFERAT DE APROBARE
pentru PHCL nr. 107/2023 – proiect de hotărâre de modificare a Hotărârii Consiliului Local al comunei Cornetu, județul Ilfov nr. 100/2022 privind aprobarea documentației tehnico-economice, faza Studiu de fezabilitate și a principalilor indicatori tehnico-economici aferenți obiectivului de investiții "Amenajare bretea de legătură între strada Școlii și strada Răsăritului în localitatea Cornetu, județul Ilfov"
         Consiliul Local al comunei Cornetu, județul Ilfov și-a propus realizarea obiectivului de investiții "Amenajare bretea de legătură între str. Școlii şi str. Răsăritului, comuna Cornetu, judeţul Ilfov", a cărui documentație tehnico-economică faza SF și indicatorii tehnico-economici au fost aprobați, potrivit dispozitiilor legale, prin Hotărârea Consiliului Local Cornetu, județul Ilfov nr.100 din 28.12.2022.
Ulterior, a fost aprobată Hotărârea Consiliului Local Cornetu, județul Ilfov nr. 50 din 30.06.2023 privind aprobarea declanşării procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local "Amenajare bretea de legătură între str. Școlii şi str. Răsăritului , comuna Cornetu, judeţul Ilfov". 
Având în vedere încheierea de respingere nr. 442411 din 06.11.2023 emisa de către Oficiul de Cadastru şi Publicitate Imobiliară Ilfov din cauza faptului că există unele zone de suprapuneri (pe o suprafață de 61 mp), se impune, pe de o parte, reglementarea acestei situații, prin eliminarea suprafeței de suprapunere, respectiv modificarea indicatorilor tehnico-economici, aprobați prin Hotărârea Consiliului Local al comunei Cornetu, județul Ilfov nr. 100/2022, iar pe de altă parte și a hotărârii de expropriere, în sensul corectării suprafețelor de suprapunere.

Prin proiectul de hotărâre inițiat, se are în vedere modificarea suprafeței de teren expropriate, aceasta fiind de 2991 mp, față de 3052, cât era inițial, aprobat prin Hotărârea Consiliului Local al comunei Cornetu, județul Ilfov nr. 100/2022.
Față de argumentele anterior expuse, supun atenției Consiliului Local al comunei Cornetu, județul Ilfov prezentul proiect, spe analiză și aprobare. 

